Ladislav Helge

Ladislav Helge (* 21. august 1927, Praha – † 31. január 2016, Praha) bol český režisér a scenárista, ktorý točil v 50. a 60. rokoch 20. storočia.

Študoval obchodnú školu. Za 2. svetovej vojny bol totálne nasadený ako sústružník v Novej Pake. Od roku 1945 spolupracoval so zakladateľom Česko-slovenského filmového archívu Jindřichom Brichtom, ale hľadal cesty pre vlastnú tvorivú filmovú prácu. Po vojne začína (od roku 1949) ako asistent réžie u Jiřího Krejčíka.

Počas normalizácie išli všetky jeho filmy do „trezoru“ kvôli kritickému podtextu vtedajšej situácie v Česko-Slovensku. Často spolupracoval so spisovateľom Ivanom Křížom.

So začiatkom normalizácie bol zaradený medzi nežiaducich tvorcov, preto jeho kariéra pri filme bola zastavená a v rokoch 19721977 pracoval ako zamestnanec Česko-slovenskej pošty.

Po roku 1977 nastúpil ako scenárista a režisér Laterny Magiky, kde pôsobil 15 rokov.

Pôsobil aj ako pedagóg a vedúci Katedry režie FAMU a bol i dlhodobým členom Umělecké rady FAMU..

Filmografia 
 1957 Škola otců
 1959 Velká samota
 1961 Jarní povětří
 1962 Bílá oblaka
 1963 Bez svatozáře
 1964 První den mého syna
 1967 Stud

Réžia dabingu 
 1971 Čtyři z tanku a pes 
 1971 Konference zvířat
 1971 Pipi Punčochatá
 1991 Krotitelé duchů II 
 1991 Lebkouni
 1991 Lola Zipper
 1991 Sám doma
 1991 Schůzka naslepo 
 1992 Sám doma 2: Ztracen v New Yorku
 1993 Mistr kickboxu / Parťáci

Referencie

Literatúra 
 Šárka a Luboš Bartoška: Filmové profily, Filmový ústav, Praha, 1966, str.73 – 4

Externé odkazy 
 Ladislav Helge v databáze Národní knihovny ČR
 Ladislav Helge – video z cyklu Českej televízie Na plovárně

Českí režiséri
Osobnosti z Prahy